กลุ่มพลังงานหนุนSETปิดพุ่งกระฉูด19จุด รับราคาน้ำมันพุ่ง หลังเหตุโจมตีเรือทุกน้ำมันอิหร่าน
กลุ่มพลังงานหนุนSETปิดพุ่งกระฉูด19จุด รับราคาน้ำมันพุ่ง หลังเหตุโจมตีเรือทุกน้ำมันอิหร่าน โดยดัชนีปิดตลาดวันนี้ที่ระดับ 1,626.00 จุด เพิ่มขึ้น 18.50 จุด หรือ 1.15% มูลค่าการซื้อขาย 6.16 หมื่นล้านบาท
11 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,626.00 จุด เพิ่มขึ้น 18.50 จุด หรือ 1.15% มูลค่าการซื้อขาย 6.16 หมื่นล้านบาท
10 หุ้นดันดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยในช่วงบ่ายนี้ปรับตัวขึ้นได้ดี ขานรับแรงหนุนจากหุ้นในกลุ่มพลังงานภายหลังจากที่ราคาน้ำมันฟิวเจอร์สช่วงบ่ายนี้ได้ปรับตัวขึ้นราว 2% จากเหตุโจมตีเรือบรรทุกน้ำมันอิหร่านวันนี้ด้วยขีปนาวุธ ซึ่งกระแสข่าวลือว่าเป็นฝีมือซาอุดีอาระเบีย ส่งผลให้เกิดความกังวลความตึงเครียดระหว่างทั้งสองประเทศเพิ่มขึ้น
สำหรับการเจรจาการค้าระหว่างสหรัฐและจีน ตลาดฯก็ได้ตอบรับสัญญาณบวกในช่วงเช้าไปแล้ว ขณะนี้ยังต้องรอติดตามว่าผลจะออกมาอย่างไร หากเจรจากันได้ก็จะเป็นบวก แต่ถ้าไม่ใช่ก็เชื่อว่าตลาดฯก็คงร่วง อย่งไรก็ดี หากเจรจาแล้วตกลงกันได้ก็มองว่าเป็นแค่ชั่วคราวเท่านั้น
ทั้งนี้ สัปดาห์หน้าให้ติดตามตัวเลขอัตราการขยายตัวทางเศรษฐกิจ (GDP) ของจีนงวดไตรมาส 3/62 ที่ตลาดฯคาดไว้ที่ 6.1% ลดลงจากไตรมาส 2/62 ที่เติบโต 6.2% ส่วนบ้านเราติดตามการพิจารณาร่าง พ.ร.บ.งบประมาณรายจ่ายประจำปี พ.ศ.2563  และการทยอยประกาศผลประกอบการงวดไตรมาส 3/62 ของกลุ่มแบงก์ เช่นเดียวกับสหรัฐฯที่จะทยอยประกาศผลประกอบการเช่นกัน
อย่างไรก็ตาม แม้ผลการเจรจาการค้าระหว่างสหรัฐฯและจีน จะออกมาเป็นบวก แต่เมื่อตลาดฯปรับตัวขึ้นไปก็คงจะเป็นแค่ช่วงสั้น เพราะทิศทางภาพรวมยังเป็นขาลงจากผลประกอบการของบริษัทจดทะเบียนงวดไตรมาส 3/62 ที่ยังไม่สนับสนุน และยังต้องรอดูความชัดเจนจากหลายปัจจัยด้วย
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงจะปรับตัวขึ้นได้ในช่วงต้นสัปดาห์ แต่ช่วงปลายสัปดาห์ตลาดฯมีโอกาสย่อตัวลง จากความวิตกผลประกอบการของบริษัทจดทะเบียนที่คาดว่าจะออกมาไม่ดีนัก
พร้อมให้แนวรับ 1,590 จุด ส่วนแนวต้าน 1,640-1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  5,618.56 ล้านบาท ปิดที่   78.50 บาท  เพิ่มขึ้น 3.50 บาท
GULF    มูลค่าการซื้อขาย  3,673.44 ล้านบาท ปิดที่  167.00 บาท  เพิ่มขึ้น 7.50 บาท
SCC     มูลค่าการซื้อขาย  3,123.11 ล้านบาท ปิดที่  372.00 บาท  ราคาไม่เปลี่ยนแปลง
BANPU   มูลค่าการซื้อขาย  2,583.62 ล้านบาท ปิดที่   12.30 บาท  ลดลง  1.00 บาท
PTT     มูลค่าการซื้อขาย  2,213.49 ล้านบาท ปิดที่   45.25 บาท  เพิ่มขึ้น 0.75 บาท
 
ตลาดหุ้นเอเชีย
